Diari Oficial de la Generalitat Valenciana


Sumari del DOGV 9005, del 26-01-2021 (2021/258)

Notificació de la sentència dictada en el procediment ordinari número 477/2019.
-------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/258


Organisme emissor
:   Jutjat de Primera Instància Número 1 de Picassent

Tipus de document
:   Edicte

Notificació de la sentència dictada en el procediment ordinari número 477/2019. [2021/258]  
Procediment: procediment ordinari [oro] - 000477/2019.  
De: Bankia, SA.  
Procurador: Antonio Barbero Giménez.  
Contra: Miriam Rocío Asitimbay Mera i Gerardo Vicente Garcés García.  
Procurador/a:   
Irene María Vidal Notari, magistrada jutgessa del Jutjat de Primera Instància i Instrucció número 1 de Picassent, faig saber que, en aquestes actuacions, s'ha dictat la sentència de 22 de setembre de 2020 que té la dispositiva que és com segueix:  
  
«Sentència 104/20  
Picassent, 22 de setembre de 2020  
Irene M. Vidal Notari, magistrada jutgessa del Jutjat de Primera Instància i Instrucció número 1 de Picassent i del seu partit judicial, he vist les actuacions de judici ordinari número 477/19, seguides a instàncies del procurador dels tribunals Antonio Barbero Giménez, en nom i representació de Bankia, SA (d'ara en avant, BBVA), contra Gerardo Vicente Garcés García i Miriam Rocío Asitimbay Mera, declarats en rebel·lia en aquestes actuacions sobre declaració de venciment anticipat.  
  
Dispositiva  
Estime la demanda interposada pel procurador dels tribunals Antonio Barbero Giménez, en nom i representació de Bankia, SA, contra Gerardo Vicente Garcés García i Miriam Rocío Asitimbay Mera, declarats en rebel·lia en aquestes actuacions, declare vençuda anticipadament l'obligació de Gerardo Vicente Garcés García i Miriam Rocío Asitimbay Mera de devolució de la suma prestada dimanant del contracte de préstec hipotecari formalitzat en data 2 de maig de 2006, en escriptura pública autoritzada davant de la notària María de la Encarnación Mesa Valiente, amb el número 574 del seu protocol, i declare el dret de Bankia, SA a reclamar anticipadament la totalitat del capital que falte per retornar-se a l'actora, per part dels demandats esmentats, del que es va entregar en el seu moment en concepte de préstec, més els interessos corresponents.  
S'imposen les costes a Gerardo Vicente Garcés García i Miriam Rocío Asitimbay Mera.  
Notifiqueu aquesta sentència a les parts i feu-los saber que, en contra, s'hi pot interposar, davant d'aquest jutjat, en el termini de 20 dies comptats des de l'endemà de la notificació, un recurs d'apel·lació de què coneixerà l'Audiència Provincial de València. En la interposició del recurs, l'apel·lant ha d'exposar les al·legacions en què base la impugnació, a més d'esmentar la resolució apel·lada i els pronunciaments que impugna.  
Aquesta és la meua sentència, de la qual es portarà una testimoniança a les actuacions que l'han motivada, i l'original quedarà en el llibre de sentències, que pronuncie, mane i signe.»  
  
Picassent, 16 de novembre de 2020.- El lletrat de l'Administració de justícia: Manuel Cazalilla Hoyofrio.